**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 622**

от заседание на Общинския съвет,

проведено на 28.10.2021 г., Прот. № 39

**ОТНОСНО:**Обявяване на имот, публична общинска собственост в частна общинска собственост (УПИ ІІ – за озеленяване от кв. 43а, ул. „Втора“ № 1а по плана на с. Хаджидимитрово, община Свищов)

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 6, ал. 1 и ал. 3 от Закона за общинската собственост (ЗОС), чл. 3, ал. 2 и ал. 6 от Наредбата за реда за придобиване, управление и разпореждане със собствеността на община Свищов (НРПУРСОС), в изпълнение на Решение № 599/30.09.2021 г., Протокол № 36 на Общински съвет – Свищов и във връзка с предложение с Вх. № 1125/21.10.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

І.Във връзка с одобрен Проект за изменение на подробен устройствен план (ПУП) – План за регулация и застрояване (ПРЗ), за урегулиран поземлен имот (УПИ) ІІ - за „озеленяване“, публична общинска собственост (АОС № 9141/30.08.2021 г.), кв. 43а по действащия план на с. Хаджидимитрово, за промяна предназначението на УПИ от за „озеленяване“ в за „църква“ и установяване на нов устройствен режим и нормиране с пределнодопустими устройствени показатели, съобразно начина и характера на бъдещото застрояване, **Общински съвет - Свищов дава съгласие** **за обявяване от публична в частна общинска собственост, незастроен урегулиран поземлен имот УПИ ІІ (втори),** с площ 470 кв. м. (четиристотин и седемдесет квадратни метра), отреден „за озеленяване“, от **квартал 43а (четиридесет и три, буква “а”),** находящ се на ул. „Втора“ № 1а, **по плана на с. Хаджидимитрово**, ЕКАТТЕ 77013, община Свищов, актуван с Акт за публична общинска собственост № 9141/30.08.2021 г., вписан на 01.09.2021 г. в Служба по вписванията – гр. Свищов (акт № 159, вх. рег. № 2305, том 7).

ІІ.В изпълнение на Решението, възлага на Кмета на община Свищов да предприеме необходимите действия по реда на ЗОС и НРПУРСОС.

**МОТИВИ:** В Община Свищов е получено писмо с вх. № 98-00-349/13.09.2021 г. от св. ик. Руслан Л. Личев, председател на Църковно настоятелство при Църква „Св. Архангел Михаил“, с. Хаджидимитрово, с Булстат 177520228, с молба да им бъде предоставено безвъзмездно право на собственост на имот УПИ ІІ, кв. 43а по плана на с. Хаджидимитрово. Имотът е необходим, за да бъде изграден православен храм за гражданите от населеното място.

В искането до Община Свищов с вх. № 09-00-198/13.09.2021 г. Емил Тодоров – Кмет на Кметство Хаджидимитрово предлага Община Свищов да направи дарение на посочения имот (УПИ ІІ, кв. 43а по плана на с. Хаджидимитрово) в полза на Църковното настоятелство, с цел построяване на нов православен храм за жителите на населеното място, поради документални и строителни, и трудно преодолими препятствия за възстановяване на църква „Св. Архангел Михаил“. Жителите на селото дълги години се надяват като християни да имат свой православен храм.

Съгласно изискванията на нормативната уредба – чл. 35, ал. 5 от ЗОС „Дарение на недвижим имот, частна общинска собственост се извършва след Решение на ОбС, прието с три четвърти от общия брой съветници.”, а според изискванията на чл. 22, ал. 1, т. 8 от НРПУРСОС – „разпореждането с недвижими имоти – частна общинска собственост се осъществява чрез дарение на юридически лица на бюджетна издръжка.”

Ежегодно със Закона за държавния бюджет за вероизповеданията, регистрирани по реда на Закона за вероизповеданията се разпределят субсидии.

Имайки предвид потребностите на жителите на с. Хаджидимитрово за изграждането на нов православен храм, описаният по-горе имот следва да премине чрез дарение в собственост на Църква „Св. Архангел Михаил“, местно поделение на Българската православна църква.

Във връзка с изпълнение на Решение № 599/30.09.2021 г., Протокол № 36 на Общински съвет – Свищов за продължаване на процедурата по дарение на УПИ ІІ, кв. 43а по плана на с. Хаджидимитрово,Общински съвет – Свищов с Решение № 591/30.09.2021 г., Протокол № 36 на Общински съвет – Свищов даде съгласие за разрешаване за изменение и процедиране Проект за изменение на (ПУП) – План за регулация и застрояване, за урегулиран поземлен имот ІІ, кв. 43а, с промяна на предназначението от „за озеленяване“ в „За църква“, по плана на с. Хаджидимитрово, при спазване на изискванията и реда на Закона за устройство на територията. В изпълнение на Решение № 591/30.09.2021 г., Протокол № 36 на Общински съвет – Свищов е процедиран ПИ на ПУП-ПРЗ за УПИ ІІ от квартал 43а по плана на с.Хаджидимитрово, с който се преотрежда УПИ от за „озеленяване“ в за „църква“ и същият е приет с Решение № 1 от Протокол 9 на Експертния съвет по устройство на територията.

Имотът е загубил предназначението си на публична общинска собственост и не задоволява обществени потребности (УПИ ІІ е отреден за църква).

В заседанието участват 29 общински съветници.

Гласували “За” – 29, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/